O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasining 2014-yilga mo‘ljallangan ish rejasi to‘g‘risida

O‘zbekiston Respublikasi Oliy Majlisi Senatining Kengashi qaror qiladi:
 O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasining 2014-yilga mo‘ljallangan ish rejasi tasdiqlansin (ilova qilinadi).
 Farg‘ona viloyati xalq deputatlari mahalliy Kengashlari qarorlarining ijro etilishini o‘rganish va muhokama qilish (xalq deputatlari Farg‘ona viloyat Kengashi bilan birgalikda, 2010-yil 31-martdagi mahalliy Kengashlar Harakat dasturining 1.1, 1.2, 2.2, 4.1 va 5.1-bandlariga muvofiq).
 Mahalliy davlat hokimiyati ijro etuvchi organlari faoliyati, xususan “Sog‘lom bola yili” Davlat dasturining bajarilishi ustidan deputatlik nazoratini amalga oshirish borasida Toshkent viloyati xalq deputatlari mahalliy Kengashlarining ish tajribasini o‘rganish va muhokama qilish (xalq deputatlari Toshkent viloyat Kengashi bilan birgalikda, 2010-yil 31-martdagi mahalliy Kengashlar Harakat dasturining 1.2, 2.2, 3.4 va 5.2-bandlariga muvofiq). 
 “Xalq deputatlari mahalliy Kengashlari va ular doimiy komissiyalarining faoliyatini takomillashtirish masalalari” mavzuida seminar (Qashqadaryo viloyatida, 2010-yil 31-martdagi mahalliy Kengashlar Harakat dasturining 1.3, 3.1 va 3.2-bandlariga, Senatning 2010-yil 3-dekabrdagi Harakat dasturining 1.1.1-bandiga muvofiq). 
 “Xalq deputatlari mahalliy Kengashlari saylovini tashkil etish va o‘tkazishning huquqiy asoslari” mavzuida seminar (Buxoro viloyatida, 2010-yil 31-martdagi mahalliy Kengashlar Harakat dasturining 1.3, 3.1 va 3.2-bandlariga muvofiq).
 “Deputatlik nazorati – mintaqaviy muammolarni hal qilish yo‘llari: “Sog‘lom bola yili” Davlat dasturini amalga oshirish misolida” mavzuida davra suhbati (Toshkent viloyatida, 2010-yil 31-martdagi mahalliy Kengashlar Harakat dasturining 1.3, 3.1 va 3.2-bandlariga, Senatning 2010-yil 3-dekabrdagi Harakat dasturining 1.1.1-bandiga muvofiq).
 “O‘zbekiston Respublikasi Oliy Majlisi Senatining xalq deputatlari mahalliy Kengashlari bilan o‘zaro hamkorligi: qonunchilik va amaliyot” mavzuida konferensiya (2010-yil 31-martdagi mahalliy Kengashlar Harakat dasturining 1.3, 3.1 va 3.2-bandlariga, Senatning 2010-yil 3-dekabrdagi Harakat dasturining 1.1.1-bandiga muvofiq).